Moewatalli II

**Moewatalli II** was omstreeks 1295-'82&nbsp;v.C. koning van die Hetitiese Ryk. Hy was die oudste seun van Moersili&nbsp;II en koningin Gassoelawija. Hy het verskeie sibbes gehad.

## Biografie
Hy is die bekendste daarvoor dat hy die Hetitiese hoofstad na Tarhoentassa geskuif, sy broer Hattoesili as goewerneur in Hattoesa aangestel en in die Slag van Kadesj teen Ramses&nbsp;II geveg het.

Egiptoloë vermoed hy het in 'n tyd voordat Ramses&nbsp;II die Egiptiese troon bestyg het, 'n informele ooreenkoms met Seti&nbsp;I oor Kadesj aangegaan om 'n botsing tussen die twee magte te voorkom oor die beheer van Sirië. 

Moewatalli het 'n vrou met die naam Tanoe-Hepa gehad, asook minstens twee kinders. Oerhi-Teshoep het as Moersili&nbsp;III koning geword totdat sy oom, Hattoesili&nbsp;III, hom van die troon gesit het. Nog een was Koeroenta, wat die vasalheerser van Tarhoentassa geword het tydens die bewind van Hattoesili&nbsp;III. Oelmi-Teshoep word soms 'n derde seun van hom genoem, want dit is onwaarskynlik dat Oelmi-Teshoep en Koeroenta dieselfde persoon was.

## Skuif na Tarhoentassa
Aan die begin van Moewatalli&nbsp;II se bewind was Hattoesa die hoofstad van Hatti. Dit was in die noorde van Anatolië geleë. Kort nadat hy aan die bewind gekom het, het hy besluit om die hoofstad na 'n nuwe plek te skuif, wat hy Tarhoentassa genoem het. Daar is geen bewyse van hoekom hy dit gedoen het nie, maar latere geskrifte dui op twee moontlike redes.

Die eerste teorie is dat dit weens skermutselinge tussen die Hetiete en Kaskiërs was en later die rebellie by Pijama-Radoe. Dié dispute was aan die noordelike grens, en Hattoesa lê daarnaby. Nadat hy die noordelike grens gestabiliseer het, het hy die hoofstad suid na Tarhoentassa geskuif.

Die tweede teorie is dat dit om godsdienstige redes was. Die belangrikste bewys is dat die uitbeelding van die stormgod op sy seëls aansienlik verander het. Al die konings ná hom het sy motief vir seëls gevolg: die beskermende omhelsing van 'n god. Op die seëls word die koning omhels deur die stormgod van weerlig, Pihassassa, in plaas van die stormgod van die hemel, Teshoeb. Dié skuif sou eindelik, ná Moewatalli se dood, lei tot 'n bitter burgeroorlog.

[thumb|links|200px|Die Aleppo-verdrag tussen Moewattalli II en Talmi-Sharroema, koning van [Aleppo, in Akkadies (omstreeks 1300 v.C.).]]
## Slag van Kadesj
Moewatalli II is die bekendste daarvoor dat hy teen Ramses II geveg het in die Slag van Kadesj. Onder sy bondgenote was Talmi-Sharroema, koning van Aleppo.

Hoewel albei kante beweer het hulle het die slag gewen, glo kenners oor die algemeen dit het vir albei kante sleg geëindig, veral vir Ramses II. Albei kante het groot verliese gely en hulle militêre krag is aansienlik verklein. 'n Ruk later is nog Hetitiese verkenners gevang en toe het Ramses die waarheid uitgevind: Moewatalli&nbsp;II was reg buite Kadesj met sy leërs.

Die geveg het begin toe die Hetitiese leërs die Egiptiese leër aanval wat op pad na Kadesj was. Ramses&nbsp;II, by sy kamp in Kadesj, het voor sy ander afelings uitbeweeg en net een afdeling by hom gehad. Terwyl een Hetitiese leër die afdeling suid van Ramses aangeval het, het Moewatalli 'n tweede afdeling gestuur om Ramses se kamp aan te val. 

Al het Ramses&nbsp;II voorgegee Egipte het die slag gewen, meen kenners die geveg was 'n ramp vir hom. Moewatalli&nbsp;II het daarna tot in Sirië uitgebrei en die Egiptiese uitbreiding is in die omgewing van Palestina stopgesit.

## Verwysings
## Skakels
* Die bewind van Moewatalli II